สวัสดีค่ะ ฝังยาคุมแบบ 3 ปีค่ะ หลังจากเดือนแรกที่ฝัง ประจำเดือนไม่มาเลยประมาณปีกว่าค่ะแล้วประจำเดือนก็มา แบบกระปริบประปรอย สีดำ ประมาณ 3 อาทิตย์แล้วค่ะมีวิธีไหนที่จะทำให้ประจำเดือนหายไวไวบ้างคะ กินน้ำเยอะๆ กินผักผลไม้ช่วยได้หรือเปล่าคะ
สวัสดีค่ะ ผลข้างเคียงของยาฝังคุมกำเนิดนั้น มักทำให้เกิดเลือดออกกะปริดกะปรอย หรือทำให้มีเลือดออกบ่อย เลือดออกนานกว่าปกติ หรือในบางรายอาจทำให้ประจำเดือนขาดหายไปก็ได้ดังนั้น การที่ประจำเดือนไม่มาประมาณปีกว่า แล้วต่อมามีเลือดออกมาแบบกะปริดกะปรอยมา 3 สัปดาห์ หากไม่ได้มีอาการปวดท้องน้อยมาก ไม่ได้มีตกขาวที่ผิดปกติ ก็ถือว่าเป็นผลข้างเคียงของยาฝังที่สามารถพบได้ค่ะแต่หากเลือดยังคงออกต่อเนื่อง แม้จะมีปริมาณไม่มาก ก็อาจทำให้เกิดภาวะโลหิตจางตามมาได้ ดังนั้น อาจพิจารณทานยาคุมกำเนิดชนิดฮอร์โมนควบคู่ไปด้วย โดยทานต่อเนื่องซัก 2-3 สัปดาห์ แล้วให้หยุดทาน แล้วสังเกตอาการต่อ แต่หากทานต่อเนื่องไปแล้ว 2 สัปดาห์ เลือดยังคงไม่หยุดไหล แนะนำควรไปพบสูติ-นรีแพทย์เพื่อหาสาเหตุอื่นและรักษาค่ะ